text: 2013 թվականի բյուջեի քննարկման ընթացքում ֆինանսների փոխնախարար Պավել Սաֆարյանը ներկայացրեց հանգստի, մշակույթի և կրոնի բնագավառների համար նախատեսված բյուջետային հատկացումները: ilur.am-ի թղթակցի փոխանցմամբ՝ ըստ այդմ՝ հիշյալ բնագավառներում հատկացումները կկազմեն 18 մլրդ 045.2 մլն դրամ` ՀՀ 2012 թվականի պետական բյուջեով նախատեսված 22 մլրդ 729.2 մլն դրամի դիմաց: Ծախսերի 4 մլրդ 684.0 մլն դրամով (20.6 %) նվազումը հիմնականում պայմանավորված է ծրագրերի ավարտմամբ: